**Oznámenie o zápise detí do 1. ročníka ZŠ**

**Oznámenie o zápise detí do 1. ročníka základnej školy**

*Podľa § 20 zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov,****zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole****(ďalej len zápis). Povinná školská dochádzka začína začiatkom školského roka, ktorý nasleduje po dni,****keď dieťa dovŕši šiesty rok veku a dosiahne školskú spôsobilosť****.*

*Základná škola začína konanie vo veci zápisu na základe podnetu zákonného zástupcu dieťaťa. Týmto podnetom je písomná prihláška –***Prihláška na vzdelávanie v základnej škole***(ďalej len "prihláška"), vyplnená zákonným zástupcom dieťaťa.*

**Zápis žiakov do 1. ročníka ZŠ Muránska Dlhá Lúka 321**

pre školský rok 2022/2023 sa uskutoční

 **prezenčne:** **v stredu 13. apríla 2022**

 **v čase od 08:00 do 12:00 hod.**

 v budove základnej školy, na prízemí.

***Zápis je povinný pre deti , ktoré dovŕšia do 31. augusta 2022 šesť rokov.***

*Zápis sa uskutoční bez osobnej prítomnosti detí.*

Na zápis je potrebné priniesť:

**rodný list dieťaťa, občiansky preukaz zákonných zástupcov.**

Zápisu sa musia zúčastniť obidvaja zákonní zástupcovia. V prípade, že sa zápisu zúčastní len

jeden zákonný zástupca, prosíme o doloženie [**písomného vyhlásenie druhého zákonného zástupcu**](https://cloud7x.edupage.org/cloud?z%3AJI8cQn6SrU5dKYZv7eF6BCx4rmAULC8qkyMCOnX4pw5kRSv8DhpsC4C7OngMGCRO).

**Zápis dieťaťa so špeciálnymi výchovno-vzdelávacími potrebami**

* + Zákonný zástupca dieťaťa so špeciálnymi výchovno-vzdelávacími potrebami spolu s prihláškou predkladá aj **písomné vyjadrenie zariadenia poradenstva a prevencie**, vydané na základe diagnostického vyšetrenia dieťaťa.

**Zápis dieťaťa, ktoré nedovŕšilo šiesty rok veku**

* + Na základné vzdelávanie možno výnimočne prijať dieťa, ktoré nedovŕšilo šiesty rok veku a absolvovalo povinné predprimárne vzdelávanie, a to vždy po súhlasnom **vyjadrení príslušného zariadenia poradenstva a prevencie**a súhlasnom**vyjadrení všeobecného lekára pre deti a dorast**. Plnenie povinného predprimárneho vzdelávania v materskej škole zákonný zástupca preukazuje ,,potvrdením,, príslušnej materskej školy.

**Nultý ročník v základnej škole**

V školskom roku 2022/2023 sa v základnej škole **nultý ročník nemôže zriadiť.**

**Základná škola pri zápise dieťaťa vyžaduje:**

* + **osobné údaje o dieťati** - meno, priezvisko, rodné priezvisko, dátum a miesto narodenia, rodné číslo, národnosť, štátna príslušnosť a adresa trvalého pobytu dieťaťa;
	+ **osobné údaje o zákonných zástupcoch dieťaťa** - meno, priezvisko, rodné priezvisko, adresa bydliska a druh pobytu, kontaktné údaje na účely komunikácie (telefónne číslo, e-mail, elektronická schránka).